Kaviar

jmpl|Kaviar paling arang tur larang tinemu ing iwak sturgéon beluga ing Sagara Kaspia, nanging wis kena bebaya mèh cures.
Kaviar (saka tembung Pèrsi خاويار: Xāviār) yaiku panganan méwah saka endhog iwak kulawarga Acipenseridae sing uwis diawètaké nganggo uyah. Endhogé bisa sing isih "seger" (durung dipastéurisasi) utawa sing uwis dipastéurisasi. Prosès pastéurisasi iki nyuda aji kulinèr lan aji ékonomi kaviar.Miturut Jean-Pierre Esmilaire, Directeur Général Caviar House & Prunier : "rong protelon rasaning kaviar ilang lumantar pastéurisasi." (ing "Three-star caviar", Caterersearch - The complete information source for hospitality, 1 February 2001 ).

Adaté, istilah kaviar mligi ateges endhog iwak sturgéon alasan ing Sagara Kaspia lan Sagara Irenglan Davidson, Tom Jaine, The Oxford companion to food, Oxford University Press, 2006, ISBN 0-19-280681-5, ISBN 978-0-19-280681-9, k. 150. (kaviar iwak beluga, osètra lan sèvruga). Gumantung nagarané, kaviar uga bisa ateges endhog iwak jinis liya, kaya ta iwak salmon, sirah waja, forèl, pringkil, putih, karper,Fodor, Alexandrina, et al. "ASSESSMENT OF DEGREE OF FRESHNESS AND QUALITY OF PRODUCTS TYPE „FISH ROE" SOLD IN SUPERMARKET CHAIN STORES." Analele Universităţii din Oradea, Fascicula: Ecotoxicologie, Zootehnie şi Tehnologii de Industrie Alimentară 10.A (2011): 177-181. lan spésiés iwak sturgéon liyané.

Kaviar ingaran panganan méwah lan dipangan minangka panganan sampingan utawa olèsan.

 Terminologi 
jmpl|Endhog iwak forèl karo roti
Muturut FAO PBB, endhog iwak apa waé sing dudu spésiés Acipenseriformes (kaya ta Acipenseridae, utawa iwak sturgéon sensu stricto, lan Polyodontidae utawa iwak kayuh) ora bisa ingaran kaviar, nanging "gantining kaviar.""Endhog iwak sing ora asal saka jinis Acipenseriformes ora ingaran kaviar, nanging kagolong «gantining kaviar»." ing Catarci, Camillo (2004), "Sturgeons (Acipenseriformes)", in World markets and industry of selected commercially-exploited aquatic species with an international conservation profile, FAO Fisheries Circulars  - C990, FAO Corporate Document Repository, Fisheries and Aquaculture Department. Gantha iki uga dipinangkani déning CITES,"Kaviar: Éndhog iwak olahan saka spésies Acipenseriformes." ing CITES (2002), "Annex 1 - CITES guidelines for a universal labelling system for the trade in and identification of caviar", ing Resolution Conf. 12.7 - Conservation of and trade in sturgeons and paddlefish, Twelfth meeting of the Conference of the Parties, Santiago (Chile), 3-15 November 2002.  WWF,"Kaviar digawé saka éndhog iwak sturgéon lan iwak kayuh, kagolong spésies iwak tuwa dhéwé lan gedhé sadonya, sing durung kapastéurisasi." ing World Wide Fund for Nature, Wildlife Trade - Caviar Trade FAQs. US Customs Service,"The United States of America Custom Service (US Customs & Border Protection, 2004) ngandharaké kaviar: Kaviar iku endhog sturgéon sing diawètaké sarana uyah. lan nagara Prancis.Arrêté du 23 février 2007 (NOR: DEVN0750874A; Version consolidée au 06 mai 2007), Article 1: "a) Caviar: oeufs non fécondés, traités, des espèces d'acipensériformes dont la liste figure en annexe du présent arrêté;".

Istilah iki uga kanggo ngandharaké panganan-panganan sing wujudé mèmper kaviar, kaya ta "kaviar térong" (kagawé saka térong) lan "Kaviar tèksas" (kagawé saka kacang polong).

 Variétas 
Patang jinis kaviar sing utama ya iku beluga, sterlèt, osètra, lan sèvruga. Kaviar paling arang tur larang tinemu ya iku sing saka iwak sturgéon beluga, uripé ing Sagara Kaspia sing dikupeng nagara Iran, Kazakhstan, Ruslan, Turkmènistan, lan Azerbaijan. Antara taun 2008 lan 2011, prodhuksining kaviar alasan ing Ruslan dilèrènaké murih kaviar alasan bisa ngrembaka manèh. Azerbaijan lan Iran uga uga ngidinaké pamancingé iwak sturgéon ing pasisir-pasisiré. Kaviar beluga ingaran paling becik kwalitèté amarga endhogé sing alus tur gedhé dhéwé (sagedhé kacang polong). Wernané jinis iki ana manéka saka pérak-klawu pucet nganti ireng. Kaviar sing becik kapindho ya iku kaviar sterlèt emas cilik sing uwis arang lan kawitané namung kanggo para ningrat Ruslan, Iran lan Ostenrik. Sing kwalitèté becik katelu ya iku kaviar osètra sing gedhéné sedhengan lan wernané klawu nganti semu soklat. Sing becik pungkasan ya iku kaviar sèvruga sing ukurané cilik wernané klawu.

 Rujukan 

Kategori:Olah-olahan Prancis
Kategori:Olah-olahan Azerbaijan
Kategori:Olah-olahan Iran
Kategori:Olah-olahan Ruslan
Kategori:Olah-olahan Kazakhstan
Kategori:Olahan sagara
Kategori:Endhog iwak
Kategori:Artikel Wiki Mrebawani